**Emelt óraszámú német kezdő (haladó angol) tagozat 0004**

|  |  |  |
| --- | --- | --- |
|  **Tanulmányi terület** | **Kód** | **Felvehető** |
| Emelt óraszámú német kezdő (haladó angol) tagozat | 0004 | 15 fő |
|  **Felvételi** | Központi írásbeli vizsga magyar nyelvből és matematikábólIdőpont: 2023. január 21. 10.00Szóbeli vizsga: angol nyelvIdőpont: 2023. március 6-7. |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.Számításba vett tantárgyak:* magyar nyelv és irodalom átlaga
* angol nyelv
* történelem
* matematika
* biológia

A hozott pontszám: maximum 50 pontA szerzett pontok számítása:- A központi írásbeli vizsga pontszáma (maximum 100 pont)- A szóbeli vizsga pontszáma (maximum 50 pont)A hozott és a szerzett pontokkal összesen 200 pont szerezhető. |

**A tagozat jellemzője:** Az emelt óraszámú német nyelvi csoportban a hagyományos gimnáziumi tanterv szerint tanulnak a diákok, emellett emelt óraszámú (heti 5 óra) képzést kapnak német nyelvből, heti 3 órát angol nyelvből 9. és 10. évfolyamon, majd 11. és 12. évfolyamon heti 5 órát. A német nyelv oktatását kezdő, az angol nyelvét haladó szintről indítjuk, így erre a tagozatunkra olyan diákok jelentkezését várjuk, akik angol nyelvből legalább B1 szintű nyelvtudással rendelkeznek.
Célunk, hogy a diákok a 12. évfolyam végére mindkét nyelvből jól használható nyelvtudással rendelkezzenek, angol nyelvből elérjék a minimum B2, német nyelvből a minimum B1 szintet, és képesek legyenek sikeres (legalább 60%-os) emelt szintű érettségi vizsgát tenni vagy nyelvvizsgát szerezni.

A 11-12. évfolyamon lehetőségük van a tanulóknak arra, hogy a továbbtanulási irányukhoz szükséges tantárgyakat magasabb óraszámban (+2 óra), emelt szinten tanulják fakultációs órák keretében.

**Kiknek ajánljuk:** Ezt a képzési formát elsősorban azoknak az idegen nyelvet szerető, azt tanulni akaró diákoknak ajánljuk, akik még nem döntötték el, milyen felsőfokú intézményben tanulnának a későbbiekben tovább, ugyanakkor szeretnének minél alaposabb tudással eljutni a pályaválasztás szempontjából döntő jelentőségű 11-12. évfolyamig. Iskolánk a 11. évfolyamtól szinte minden tantárgyból indít emelt szintű képzéseket, fakultációkat. Az emelt óraszámú idegen nyelvi csoportok jellemzője, hogy e csoportoknak a legnyitottabb, legtöbb irányba mutató a továbbtanulási lehetősége.

**Felvételi követelmények angol nyelvből:**

**Elvárt nyelvtani ismeretek:**

* egyszerű jelen (Present Simple, Frequency adverbs)
* folyamatos jelen (Present Continuous)
* egyszerű múlt (Past Simple)
* kérdőmondatok (Question forms: Yes/No questions, Wh-questions)
* módbeli segédigék (can, could, must)
* birtoklás kifejezése (Possessives)

**A felvételi beszélgetés részei**

1. bemutatkozás, bemelegítő általános kérdések *(nem értékeljük)*

1. témakör kifejtése képek és segítő kérdések segítségével max. *30 pont*

**részpontszámok:**

részletesség, önálló gondolatok megfogalmazása - 10 pont

szókincs - 5 pont

folyamatos beszéd - 5 pont

nyelvhelyesség - 5 pont

témában való jártasság - 5 pont

**Témakörök:**

1. Family, personal identification
2. My home
3. My school
4. Weather and seasons
5. Friendship, describing a friend
6. Hobbies, freetime activities
7. Clothes and fashion
8. Celebrations
9. Shopping
10. Daily routine and weekends
11. Food – eating out
12. rövid nyelvtani feladatsor megoldása szóban *max. 15 pont*

A szóbeli vizsga során a két feladatban kiejtés értékelése *max. 5 pont*

Összesen 50 pont szerezhető.